বৃহস্পতিবার (২৩ মে) রাজধানীর ফার্মগেট আনন্দ সিনেমা হলের সামনে ঢাকা মেট্রোপলিটন পুলিশের (ডিএমপি) মাদকবিরোধী কার্যক্রমের উদ্বোধনের সময় তিনি এসব কথা বলেন। স্বরাষ্ট্রমন্ত্রী বলেন, যার ঘরে একজন মাদকসেবী রয়েছে, সেই বুঝে এর কী যন্ত্রণা। নানা চেষ্টার পরেও মাদকের বিস্তার লাভ ঘটেছে। এ জন্য প্রধানমন্ত্রী শেখ হাসিনা মাদকের বিরুদ্ধে জিরো টলারেন্স ঘোষণা করেছেন। গত কয়েকদিন ধরে মাদকদ্রব্য নিয়ন্ত্রণ অধিদফতরসহ বিভিন্ন গোয়েন্দা সংস্থার সমন্বয়ে গঠিত মাদক ব্যবসায়ীদের গোপন তালিকা অনুযায়ী দেশব্যপী অভিযান চলছে। যারা দুষ্কর্ম করেছে তাদের অবশ্যই শাস্তি পেতে হবে।